Title: Najava predavanja moskovskog profesora Nikite Petrova
Author: Tima
Last saved by: Goran Stojic

MINISTAR BRANKO RUŽIĆ UČESTVOVAO U RADU PETOG ZASEDANJA ZAJEDNIČKOG KONSULTATIVNOG ODBORA REGIONA EU

                 Reforma javne uprave ključna za priključenje EU

*Reforma javne uprave je jedan od tri kjlična uslova  za  priključenje Srbije zajednici evropskih zemalja, istako je ministar državne uprave i lokalne samouprave Branko Ružić  na Petom zasedanju Zajedničkog konsultativnog odbora regiona EU koje je održano u Nišu
* Ona ne sme da bude kočnica  na putu priključivanja Evropskoj uniji, već neko ko nameće dinamiku i ritam reformama, dodao je Ružić

                 Reforma javne uprave je jedan od tri kjlična uslova  za  priključenje Srbije zajednici evropskih zemalja, istako je ministar državne uprave i lokalne samouprave Branko Ružić  na Petom zasedanju Zajedničkog konsultativnog odbora regiona EU koje je održano u Nišu. On je dodao da  opštine i gradovi u tom procesu imaju velike obaveze  i zato kroz reformu javne uprave, reformišemo i lokalne samouprave kako bi njihove administracije bile što spremnije da odgovore na izazove, rekao je Ružić.
                „Javna uprava ne sme da bude opterećenje ni građanima ni privredi. Ona ne sme da bude kočnica  na putu priključivanja Evropskoj uniji, već neko ko nameće dinamiku i ritam reformama“, kazao je Ružić. „Ono što smo uradili kako bi poboljšali rad javnih lokalnih samouprava  to je da smo pojednostavili  i ujednačili postupanje u 188 najvažnijih  procedura u nekim gradovima i opštinama zajedno sa Konferencijom gradova sa kojom smo u ovom projektu. Digitalizujemo upravu da bi službenici brzo razmenjivali informacije i završavali poslove, unapređujemo njihova znanja i veštine da bi što bolje prihvatili promene, ali i da  građani, istovremeno, ne bi morali previše da se bave pribavljanjem dokumenata“, kazao je Ružić i dodao da podršku za ove aktivnosti imamo i od EU koja nam pomaže na različite načine, a najznačajnija podrška dolazi kroz Sektorsku budžetsku podršku koja iznosi 80 miliona evra.
                Ministar je naveo da se reforma odnosi na efikasnost, ekonomičnost, bolje upravljanje resursima. Dodao je i da  poslednji Izveštaj o napretku Srbije u procesu EU integracija konstatovao napredak u ovim oblastima.
            „Možemo da se pohvalimo da je sistem upravljanja ljudskim resursima daleko unapređen činjenicom da je donet Zakon o nacionalnoj akademiji za javnu upravu, koja praktično predstavlja  centralnu instituciju  za sticanje novih znanja, ovladavanja novim alatima, praktičnih znanja, koja koriste svim službenicima i ima širi obuhvat nego što je do sada imala služba  za upravljanje kadrovima“, dodao je Ružić.
             On je dodao da je veoma značajna i podrška koju dobijamo kroz rad tela kao što su Zajednički konsultativni odbori regiona EU, jer razmena iskustva sa lokalnim samoupravama iz evropskih zemalja veoma znači za naše opštine i gradove koji nose 75 odsto  obaveza u pristupanju EU.
            Minstar Ružić je  da do kraja ove godine  očekuje da bude usvojen  i Zakon o centralnom registru stanovništva  kao i izmene i dopune Zakona  o inspekcijskom nadzoru koji će olakšati  rad inspekcijama i inspektorima.
            „U punom kapacitetu ćemo od iduće godine iskoristiti elektronske platforme e-inspektor i time olakšamo i relaki samo privredu, razdvojimo žito od kukolja, znamo šta je zdrava privreda u Srbiji, a šta nije. Da razlikujemo one koji svesno žele da prekrše zakon  i time ugroze bezbednost i sigurnost poslovanja i bezbednost našuh građana“, naglasio je Ružić.
                                                                         V.Petrović

LEG:JAVNA UPRAVA NE SME DA BUDE OPTEREĆENJE ZA PRIVREDU I GRAĐANE:ministar Ružić u Nišu
LEG:PREKO REFORME JAVNE UPRAVE DO EVROPSKE UNIJE:konsultativni odbor regiona EU

(Projekat „Nišlije se uključuju u odlučivanje“ sufinansiran iz budžeta grada Niša)